Nezostal nič dlžný svojej povesti. Sedemdesiatročný Flavio Briatore je opäť zamilovaný. Bývalý boss tímu formule jeden Bennetton sa zahľadel do zvodných očí a ladných kriviek modelky Marie Ludoviky Campanovej, ktorá je od neho mladšia o 46 rokov!
Taliansky multimilionár, ktorý sa preslávil milostnými vzťahmi s topmodelkami Naomi Campbell (49) či Heidi Klum (46) je vyhlásený playboy. S Heidi Klum má dcéru Leni, o ktorú nikdy nejavil záujem. Neskôr si ju adoptoval teraz už Klumovej exmanžel spevák Seal.
Briatore sa v roku 2008 oženil s modelkou Elisabetou Gregoraci (39) a bola to láska ako trám! Na svadbe bol aj majster sveta F1 Fernando Alonso, ktorý dokonca svadobčanom robil šoféra. Pred tromi rokmi prišiel rozvod, ich syn Falco má teraz už desať rokov.
Flaviov nový objav sa volá Maria. Študovala v Miláne, v roku 2014 bola finalistkou súťaže Miss Italia a navrhovala plavky. Zaľúbenci teraz trávia čas plavbou na luxusnej jachte po Stredozemnom mori. Ktovie, možno z Marie bude nová pani Briatoreová.